ระเบียบกรมสรรพสามิต
ระเบียบกรมสรรพสามิต
ว่าด้วยการตรวจสอบปริมาตรความจุภาชนะเก็บน้ำมันและผลิตภัณฑ์น้ำมัน
พ.ศ.
๒๕๔๑
--------------------
 เพื่อให้การตรวจสอบปริมาตรความจุของภาชนะเก็บน้ำมันและผลิตภัณฑ์น้ำมัน
เป็นไปในแนวทางเดียวกัน อธิบดีกรมสรรพสามิต
อาศัยอำนาจตามความในมาตรา
๒๒ แห่ง
พระราชบัญญัติภาษีสรรพสามิต พ.ศ. ๒๕๒๗ และมาตรา ๓๘ (๗)
แห่งพระราชบัญญัติระเบียบ
บริหารราชการแผ่นดิน
พ.ศ. ๒๕๓๔ ออกระเบียบไว้ ดังต่อไปนี้

 ข้อ ๑
ระเบียบนี้เรียกว่า
"ระเบียบกรมสรรพสามิต
ว่าด้วยการตรวจสอบ
ปริมาตรความจุภาชนะเก็บน้ำมันและผลิตภัณฑ์น้ำมัน พ.ศ. ๒๕๔๑"

 ข้อ ๒
ระเบียบนี้ให้ใช้บังคับตั้งแต่วันออกประกาศเป็นต้นไป

 ข้อ ๓
ให้ยกเลิกระเบียบกรมสรรพสามิต
ว่าด้วยการตรวจสอบปริมาตรความจุ
ภาชนะเก็บน้ำมันและผลิตภัณฑ์น้ำมันเพื่อการจัดเก็บภาษี พ.ศ. ๒๕๓๓ ลงวันที่
๓๑ สิงหาคม 
๒๕๓๓

 ข้อ ๔
ในระเบียบนี้
 "ภาชนะเก็บน้ำมันและผลิตภัณฑ์น้ำมัน" หมายความว่า
 (๑)
ภาชนะเก็บน้ำมันและผลิตภัณฑ์น้ำมันเพื่อใช้เป็นวัตถุดิบในการผลิต
 (๒)
ภาชนะที่ใช้สำหรับเก็บน้ำมันและผลิตภัณฑ์น้ำมันที่ใช้คำนวณภาษี
 (๓)
ภาชนะเก็บน้ำมันและผลิตภัณฑ์น้ำมันที่ใช้เป็นภาชนะเปรียบเทียบในการ
คำนวณปริมาณน้ำมันและผลิตภัณฑ์น้ำมันเพื่อการคำนวณภาษี
 (๔)
ภาชนะเก็บน้ำมันและผลิตภัณฑ์น้ำมันเพื่อรอการส่งออกนอก
ราชอาณาจักร
 (๕) เรือบรรทุกน้ำมันและผลิตภัณฑ์น้ำมันซึ่งใช้เปรียบเทียบเพื่อการคำนวณ
ภาษี

 ข้อ ๕
คณะกรรมการเพื่อปฏิบัติตามระเบียบนี้ประกอบด้วย
 
๕.๑
เจ้าพนักงานสรรพสามิต
กองช่าง
 
๕.๒
สรรพสามิตจังหวัดที่โรงอุตสาหกรรมตั้งอยู่ หรือผู้แทน
 
๕.๓
เจ้าพนักงานสรรพสามิต ผู้ควบคุมโรงอุตสาหกรรม

 ข้อ ๖
ภาชนะเก็บน้ำมันและผลิตภัณฑ์น้ำมันจะต้องได้รับการตรวจสอบ
ปริมาตรความจุโดยคณะกรรมการตามข้อ ๕
ร่วมกับผู้เชี่ยวชาญ
ซึ่งประกอบอุตสาหกรรมจะต้อง
จัดหามาเป็นผู้ดำเนินการในการตรวจสอบ

 ข้อ ๗
ให้ผู้ประกอบอุตสาหกรรมที่ประสงค์จะให้คณะกรรมการตามข้อ ๕
ร่วมทำการตรวจสอบปริมาตรความจุภาชนะเก็บน้ำมันและผลิตภัณฑ์น้ำมัน แจ้งเป็นหนังสือ
ล่วงหน้าอย่างน้อย
๑๕ วัน ต่ออธิบดีกรมสรรพสามิต พร้อมแบบรายละเอียดภาชนะ ผังแสดง
ที่ตั้งและแผนการดำเนินงาน
 กรณีผู้ประกอบอุตสาหกรรมประสงค์จะสร้างภาชนะเก็บน้ำมันและผลิตภัณฑ์
น้ำมันขึ้นใหม่ให้ส่งผังแสดงที่ตั้งและแบบรายละเอียดของภาชนะเก็บน้ำมันและผลิตภัณฑ์น้ำมัน
จำนวน ๑ ชุด พร้อมแผนการดำเนินงานให้กรมสรรพสามิตพิจารณาให้ความเห็นชอบก่อน

 ข้อ ๘
การตรวจสอบปริมาตรความจุภาชนะเก็บน้ำมันและผลิตภัณฑ์น้ำมัน
  ๘.๑
การตรวจสอบปริมาตรความจุภาชนะเก็บน้ำมันและผลิตภัณฑ์
น้ำมันตามข้อ
๔ (๑) (๒) (๓) และ (๔) ให้ดำเนินการ ดังนี้
 
(๑) ให้คณะกรรมการตามข้อ ๕
ทำการตรวจสอบปริมาตร
ความจุภาชนะเก็บน้ำมันและผลิตภัณฑ์น้ำมันร่วมกับผู้แทนผู้ประกอบอุตสาหกรรมตามข้อ ๖
โดย
วิธี
The Manual Tank Strapping Method และหรือโดยวิธี The Optical
Reference Line 
Method เพื่อจัดตารางคำนวณปริมาตร
 
(๒)
การคำนวณปริมาตรความจุภาชนะเก็บน้ำมันและผลิตภัณฑ์
น้ำมัน
ให้ใช้วิธีการของ American society For
Testing and Materials (ASTM)
และหรือ 
American
Petroleum Institute (API) โดยใช้เกณฑ์คำนวณที่อุณหภูมิ ๓๐
องศาเซลเซียสหรือ 
๘๖
องศาฟาเรนไฮต์และกรณีเป็นผลิตภัณฑ์ที่ต้องควบคุมอุณหภูมิเป็นพิเศษให้ใช้อุณหภูมิที่ใช้
งาน (Service Temperature) เป็นเกณฑ์ในการจัดทำตารางคำนวณปริมาตร

๘.๒
การตรวจสอบตารางคำนวณปริมาตรความจุเรือบรรทุกน้ำมันและผลิตภัณฑ์ตามข้อ 
๔ (๕)
ให้คณะกรรมการตามข้อ ๕
ตรวจสอบตารางคำนวณปริมาตรโดยวิธีการนำเรือเข้ารับหรือ
สูบถ่ายน้ำมันและผลิตภัณฑ์น้ำมันเปรียบเทียบกับปริมาตรจากภาชนะเก็บน้ำมันและผลิตภัณฑ์
น้ำมัน
หรือมาตรวัดซึ่งได้รับอนุญาตให้ใช้จากกรมสรรพสามิตแล้ว หรือตรวจสอบโดยใช้น้ำ
ผ่านมาตรวัดไม่น้อยกว่า ๓ เที่ยว
โดยให้มีผลแตกต่างของปริมาตรตามเกณฑ์ที่กรมสรรพสามิต
กำหนดในระเบียบกรมสรรพสามิตว่าด้วยการควบคุมโรงอุตสาหกรรมน้ำมันและผลิตภัณฑ์น้ำมัน 
และจะต้องตรวจสอบใหม่ทุก ๆ ๕ ปี 

 ข้อ ๙
การจัดทำตารางคำนวณปริมาตร
 
๙.๑
เมื่อได้รับการตรวจสอบปริมาตรความจุภาชนะเก็บน้ำมันและผลิต
ภัณฑ์น้ำมันแล้ว
ให้ผู้เชี่ยวชาญตามข้อ
๖
จัดทำตารางคำนวณปริมาตรความจุภาชนะเก็บน้ำมัน
และผลิตภัณฑ์น้ำมันโดยจะต้องมีรายการประกอบด้วยระยะลึกเป็นเซนติเมตร ปริมาตรเป็นลิตร 
ผลต่างปริมาตรเป็นลิตร
 
๙.๒
เมื่อกรมสรรพสามิตได้รับรองตารางคำนวณปริมาตรดังกล่าวแล้ว
กรมสรรพสามิต
จะดำเนินการออกหนังสือรับรองให้ใช้ภาชนะเก็บน้ำมันและผลิตภัณฑ์น้ำมันและ
ตารางคำนวณปริมาตรประจำภาชนะให้ผู้ประกอบอุตสาหกรรม
 
๙.๓
ตารางคำนวณปริมาตรที่ได้รับการอนุมัติแล้วให้ผู้ประกอบ
อุตสาหกรรมจัดส่งสำเนาให้แก่ผู้เกี่ยวข้อง ดังนี้
  (๑) กรณีโรงอุตสาหกรรมตั้งอยู่ในเขตกรุงเทพ
ฯ ให้ส่งจำนวน ๓
ชุด
(สำหรับกองช่าง จำนวน ๑
ชุด
สำนักบริหารการจัดเก็บภาษี
๒ จำนวน ๑
ชุด และสำนัก
งานสรรพสามิตประจำโรงอุตสาหกรรม จำนวน ๑ ชุด)
  (๒)
กรณีโรงอุตสาหกรรมตั้งอยู่ในเขตจังหวัดอื่นนอกจาก
กรุงเทพ ฯ ให้ส่งจำนวน ๔ ชุด (สำหรับกองช่าง จำนวน ๑ ชุด
สำนักบริหารการจัดเก็บภาษี ๒ 
จำนวน ๑ ชุด
สำนักงานสรรพสามิตจังหวัดที่โรงอุตสาหกรรมตั้งอยู่ จำนวน ๑ ชุดและสำนักงาน
สรรพสามิตประจำโรงงานอุตสาหกรรม จำนวน ๑ ชุด

 ข้อ ๑๐ หน้าที่และความรับผิดชอบในการดำเนินงานของเจ้าพนักงาน
สรรพสามิตกองช่าง
  ๑๐.๑
ตรวจสอบตารางคำนวณของผู้ประกอบอุตสาหกรรมที่จัดส่งให้
ตามข้อ
๙.๑
โดยพิจารณาประกอบกับข้อมูลจากผลการตรวจสอบตามข้อ ๘ 
 
๑๐.๒
เมื่อตรวจสอบถูกต้องแล้ว
ให้วิศวกรลงนามรับรองกำกับไว้ใน
ตารางคำนวณทุกแผ่นแล้วเสนอผ่านผู้บังคับบัญชาตามลำดับชั้นและให้ผู้อำนวยการกองช่าง
ลงนามรับรองและประทับตราที่กรมสรรพสามิตกำหนด
 
๑๐.๓
จัดทำทะเบียนภาชนะเก็บน้ำมันและผลิตภัณฑ์น้ำมันที่กรม
สรรพสามิตได้รับรองตารางคำนวณแล้วทั้งหมด
 
๑๐.๔
แจ้งให้สำนักบริหารการจัดเก็บภาษี
๒ ทราบถึงจำนวนและ
หมายเลขของภาชนะเก็บน้ำมันและผลิตภัณฑ์น้ำมันที่ได้ตรวจสอบปริมาตรความจุและรับรอง
ตารางคำนวณปริมาตรแล้วและแจ้งให้ผู้ประกอบอุตสาหกรรมรับทราบในการที่คณะกรรมการจะไป
ทำการตรวจสอบปริมาตรความจุหรือตรวจสอบสภาพภาชนะต่อไป
 
๑๐.๕
ให้ผู้อำนวยการกองช่างมีอำนาจอนุมัติให้ใช้ภาชนะเก็บน้ำมัน
และผลิตภัณฑ์น้ำมัน
และตารางคำนวณปริมาตร
หรือมีอำนาจในการจัดการดำเนินการใด ๆ เพื่อ
ให้เป็นไปตามระเบียบนี้แทนอธิบดีกรมสรรพสามิต

 ข้อ ๑๑ กรณีมีความจำเป็นต้องทำการจ่าย หรือรับน้ำมันและผลิตภัณฑ์น้ำมัน
ออกจากโรงอุตสาหกรรม
หรือเข้าเก็บภายในโรงอุตสาหกรรมแล้วแต่กรณีโดยผ่านภาชนะที่ยังมิได้
รับการตรวจสอบรับรองจากกรมสรรพสามิตให้ผู้ประกอบอุตสาหกรรมยื่นคำขอผ่อนผันต่อกรม
สรรพสามิตโดยแจ้ง
 
๑๑.๑ เหตุผล และความจำเป็น
 
๑๑.๒
ส่งแผนภาพแสดงแผนผังที่ตั้งภาชนะ
และท่อทาง
 
๑๑.๓
ในระหว่างการพิจารณาหากพนักงานเจ้าหน้าที่เห็นควรให้
ผู้ประกอบอุตสาหกรรมแจ้งข้อมูลใด ๆ เพิ่มเติม หรือเห็นควรไปตรวจสอบ ณ
โรงอุตสาหกรรม ให้
ผู้ประกอบอุตสาหกรรมรีบดำเนินการตามที่พนักงานเจ้าหน้าที่ร้องขอโดยไม่ชักช้า
 ให้ผู้อำนวยการสำนักบริหารการจัดเก็บภาษี ๒
พิจารณาคำขอตามวรรคหนึ่ง
เพื่อเสนออธิบดี

 ข้อ ๑๒ กรณีดังต่อไปนี้จะต้องทำการตรวจสอบสภาพภาชนะเก็บน้ำมันและ
ผลิตภัณฑ์น้ำมันใหม่
 
๑๒.๑
ภาชนะเก็บน้ำมันและผลิตภัณฑ์น้ำมันที่ได้รับการตรวจสอบ
ปริมาตรความจุ
หรือรับรองตารางคำนวณปริมาตรแล้วให้ทำการตรวจสอบสภาพในครั้งแรกเมื่อ
ครบกำหนด
๕ ปี และในครั้งที่สองเมื่อครบกำหนด ๑๐ ปี
นับจากวันที่ได้รับอนุญาตให้ใช้
ตารางคำนวณปริมาตร
และเมื่อตรวจสอบสภาพพบว่าภาชนะเก็บน้ำมันและผลิตภัณฑ์น้ำมัน
มีสภาพเปลี่ยนแปลงไม่เกินเกณฑ์ที่ ASTM / API กำหนดให้ใช้ตารางคำนวณปริมาตรฉบับเดิม
ต่อไปได้
แต่ถ้าเกินเกณฑ์ที่ ASTM / API
กำหนดจะต้องทำการจัดทำตารางคำนวณปริมาตร
ภาชนะนั้นใหม่
 
๑๒.๒
ภาชนะเก็บน้ำมันและผลิตภัณฑ์น้ำมันตามข้อ ๔ (๑) (๒) (๓) 
และ (๔)
ที่ได้รับอนุมัติให้ใช้ตารางคำนวณปริมาตรเมื่อครบ ๑๕ ปีนับจากวันอนุมัติ
ผู้ประกอบ
อุตสาหกรรมจะต้องล้างทำความสะอาดเพื่อตรวจสอบและจัดทำตารางคำนวณปริมาตรใหม่
 
๑๒.๓
กรณีที่มีการเปลี่ยนแปลงแก้ไข
ซ่อมแซมหรือกรณีอื่นใดอันมี
ผลทำให้ภาชนะเก็บน้ำมันและผลิตภัณฑ์น้ำมันมีปริมาตรความจุเปลี่ยนแปลงไปจากตาราง
คำนวณปริมาตรที่ได้รับรองไว้แล้ว
 
๑๒.๔
กรณีที่เปลี่ยนชนิดน้ำมันและผลิตภัณฑ์น้ำมันที่จะนำไปเก็บ
ภาชนะที่ได้ตรวจสอบและรับรองตารางคำนวณปริมาตรไว้แล้ว เว้นแต่กองช่างพิจารณาแล้วเห็นว่า
ไม่จำเป็นต้องทำการตรวจสอบก็ให้ใช้ตารางคำนวณปริมาตรฉบับเดิมต่อไป

 ข้อ ๑๓
ภาชนะเก็บน้ำมันและผลิตภัณฑ์น้ำมันที่กรมศุลกากรอนุมัติให้ใช้เพื่อ
เก็บน้ำมันและผลิตภัณฑ์น้ำมันที่นำเข้าจากต่างประเทศ และผู้ประกอบอุตสาหกรรมประสงค์จะใช้
เพื่อการคำนวณภาษีสรรพสามิต กรมสรรพสามิตจะอนุมัติให้ครั้งละ ๑ ปี ทั้งนี้ ให้ผู้ประกอบ
อุตสาหกรรมถือปฏิบัติ ดังนี้
 
๑๓.๑
ส่งตารางคำนวณปริมาตรภาชนะที่ได้รับอนุมัติจากกรมศุลกากร
เพื่อการนำเข้าน้ำมันและผลิตภัณฑ์น้ำมันจากต่างประเทศ จำนวน ๑ ชุด เพื่อขออนุมัติ
 
๑๓.๒
ส่งแบบแปลนแผนผังที่ตั้งของภาชนะ
พร้อมกับแนวท่อทางที่ใช้
เพื่อรับน้ำมันและผลิตภัณฑ์น้ำมันนำเข้าจากต่างประเทศ
 
๑๓.๓
การขออนุมัติใช้ภาชนะในปีต่อ ๆ ไป
ให้ผู้ประกอบอุตสาหกรรม
ส่งสำเนาเอกสารการนำเข้าน้ำมันและผลิตภัณฑ์น้ำมันจากต่างประเทศที่มีการสูบถ่ายเข้าภาชนะที่
ขออนุมัติ

 ข้อ ๑๔ ให้ผู้อำนวยการกองช่าง
รักษาการตามระเบียบนี้

 ประกาศ
ณ วันที่ ๒๘ สิงหาคม พ.ศ. ๒๕๔๑
 
สมชัย ฤชุพันธุ์
  อธิบดีกรมสรรพสามิต

[รก.๒๕๔๑/พ๘๑ง/๒๕/๑๔ กันยายน ๒๕๔๑]

 พรพิมล/พิมพ์/แก้ไข
 ๒๙
ก.ค ๒๕๔๕
 A+B
(C )